यूआईटी, सीए-11 और बीयू की टीमें जीतीं
यूटीआई, सीए-11 और बीयू भोपाल ने आईसीपीएल ओरिएंटल कप क्रिकेट प्रतियोगिता में अपने-अपने मुकाबले जीते। ये मुकाबले ओल्ड कैंपियन और बाबे आली मैदान पर खेले जा रहे हैं। यूआईटी ने 5/158 रन बनाए। इसमें रोहित ने 72 रनों की पारी खेली। जवाब में एमबीएम कॉलेज 14.2 ओवर में 117 रन बना सकी। दिन के दूसरे मैच में नगर निगम ने 8/155 रन बनाए। जिसमें वीरेंद्र वैद्यन ने 39 रन बनाए। जवाब में सीए-11 ने 18.2 ओवर में 4 विकेट पर लक्ष्य हासिल कर लिया। इसमें अभय 48 और ऋषि ने 39 रनों का योगदान दिया। अंतिम मैच में आईसेक्ट यूनिवर्सिटी 15 ओवर में 83 रन बनाकर आउट हो गई। अंकित कुलकर्णी ने 5 विकेट झटके। जवाब में बीयू टीम ने 10 ओवर में 4 विकेट पर जरूरी रन बना लिए। रोहित, ऋषि और अंकित कुलकर्णी मैन ऑफ द मैच चुने गए। उन्हें पटेल कॉलेज की चेयरमैन प्रीति पटेल और एसपीजी के संरक्षक एएस सिंह ने पुरस्कृत किया।
hin_Deva hin_Deva